बुरहानपुर | आगामी विधानसभा निर्वाचन को दृष्टिगत रखते हुए निर्वाचन आयोग के निर्देशानुसार सोमवार को कलेक्ट्रेट सभाकक्ष में स्थैतिक निगरानी दल, उड़न दस्ता, वीडियो विविंग टीम में शामिल अधिकारियों को प्रशिक्षण दिया गया। प्रशिक्षण में कलेक्टर एवं जिला निर्वाचन अधिकारी डॉ.सतेन्द्र सिंह ने निर्देश दिए कि निर्वाचन को गंभीरता से लेकर कार्य करें। उन्होने कहा कि निर्वाचन के दौरान की जाने वाली कार्यवाही निष्पक्ष बिना डरे व ईमानदारी से करे। उन्होंने कहा कि बार्डर वाले जिलों के अधिकारियों के मोबाइल नंबर सभी अपने पास अवश्य रखे, ताकि आवश्यकता पड़ने पर संपर्क किया जा सके।